stanford-oval/wikipedia huggingface dataset:
Formula 1 -kausi 2017
Yhteenveto > Kauden kulku > Espanjan Grand Prix

Lewis Hamilton oli nopein kaikissa aika-ajon kolmessa osiossa ja otti näin ollen paalupaikan sunnuntain kilpailuun. Toiseksi sijoittui MM-sarjaa johtava Sebastian Vettel ennen suomalaisia Valtteri Bottasta ja Kimi Räikköstä. Vettel jäi paalupaikan napanneesta Hamiltonista 0,051 sekuntia. Fernando Alonso ajoi kotiyleisön edessä 7. lähtöruutuun.
| 0 | 1 | 2 |
| --- | --- | --- |
| ” | Tällä tuloksella on suuri merkitys koko tallille. Kauden alkaessa toiveemme olivat korkealla, mutta emme ole pystyneet täyttämään niitä aikaisemmissa kilpailuissa. | ” |
– Monisha Kaltenborn Sauberin saavutettua kauden ensimmäiset pisteet.. 
Kilpailun voitton ajoi Lewis Hamilton. Voitto oli Hamiltonin uran 55:s. Sebastian Vettel oli toinen ennen Red Bullin Daniel Ricciardoa, he olivat kilpailun ainoat kuljettajat, jotka tulivat maaliin samalla kierroksella voittajan kanssa. Pascal Wehrlein saavutti hänen ja Sauberin kauden ensimmäiset pisteet sijoittumalla kahdeksanneksi. Wehrleinin taktiikka erosi muiden kuljettajien taktiikoista, koska hän teki ainoastaan yhden varikkopysähdyksen.
Yhteenveto > Kauden kulku > Monacon Grand Prix

McLaren Hondan Fernando Alonso ilmoitti, ettei osallistu kauden 2017 Monacon Grand Prix’hin. Alonso osallistui samana päivänä ajettuun Indy 500 -kilpailuun. Alonson paikalla McLarenin toisena kuljettajana Monacossa toimi Jenson Button.
Kimi Räikkönen ajoi paalupaikalle ensimmäistä kertaa sitten kauden 2008 Ranskan Grand Prix’n. Kilpailun voittoon ajoi Räikkösen tallikaveri Sebastian Vettel. Räikkönen sijoittui toiseksi ennen Red Bullin Daniel Ricciardoa.
Yhteenveto > Kauden kulku > Kanadan Grand Prix

Lewis Hamilton hallitsi Kanadan Grand Prix -viikonloppua ja Hamilton ajoikin Grand Slamin eli saavutti kilpailun paalupaikan, voiton sekä nopeimman kierroksen ja tämän lisäksi johti kaikki kilpailun kierrokset. Voitto oli Hamiltonin uran kuudes Kanadan Grand Prix’n voitto. Lance Stroll saavutti ensimmäiset MM-pisteensä kotiyleisönsä edessä. Stroll sijoittui kilpailun yhdeksänneksi.
Yhteenveto > Kauden kulku > Kanadan kilpailun jälkeen

Monisha Kaltenborn sai potkut Sauberin tallipäällikön paikalta Kanadan Grand Prix’n jälkeen.
Kanadan kilpailun jälkeen Kansainvälinen autoliitto FIA muutti Formula 1 -sarjan sinisten lippujen sääntöjä ennen Azerbaidžanin Grand Prix’tä. Kierroksella ohitettaville autoille heilutettiin aiemmin sinisiä lippuja tai näytettiin sinistä valoa, kun nopeampi kuljettaja oli tasan sekunnin päässä ohitettavan auton takana. Aikaraja on muutettu uudessa säännössä 1,2 sekuntiin, minkä lisäksi tallin on varoitettava vanhan käytännön mukaisesti kuljettajaansa takaa tulevasta nopeammasta autosta ensimmäisen kerran jo kolmen sekunnin kaulan kohdalla. Sääntömuutoksen takana on se, että uusilla leveämmillä autoilla on vaikeampi ajaa aivan toisen auton perässä.
Yhteenveto > Kauden kulku > Azerbaidžanin Grand Prix

Paalupaikalta kilpailuun lähti Mercedeksen Lewis Hamilton. Toisesta ruudusta kilpailuun lähti Hamiltonin tallikaveri Valtteri Bottas. Kolmannesta ja neljännestä ruudusta lähtivät Ferrari-kaksikko Kimi Räikkönen ja Sebastian Vettel. Toiminnantäytteisen kilpailun voitti Daniel Ricciardo, joka lähti kilpaikuun kymmenennestä lähtöruudusta. Toiseksi ajoi Valtteri Bottas 0,1 sekuntia ennen Lance Strollia. Fernando Alonso ajoi kilpailussa yhdeksänneksi ja saavutti näin ollen McLarenin kauden ensimmäiset pisteet.
Yhteenveto > Kauden kulku > Itävallan Grand Prix

Paalupaikalta Itävallan kilpailuun lähti Valtteri Bottas. Toisesta ruudusta kilpailuun lähti Sebastian Vettel ja kolmannesta ruudusta Kimi Räikkönen. Kilpailun voittoon ajoi Valtteri Bottas, jolle voitto oli uran toinen ja ensimmäinen Itävallassa. Kilpailun nopeimman kierroksen 1.07.411. ajoi Bottaksen tallikaveri Lewis Hamilton kilpailun 69. kierroksella.
Yhteenveto > Kauden kulku > Britannian Grand Prix

Britannian Grand Prix:n paalupaikalle ajoi Lewis Hamilton. Toiseen ruutuun ajoi Ferrarin Kimi Räikkönen. Toiseen riviin ajoivat Sebastian Vettel ja Max Verstappen. Kilpailun voittoon ajoi Lewis Hamilton, jolle voitto oli jo viides Silverstonessa täten ajaen tasoihin Silverstonen voitoissa Jim Clarkin ja Alain Prostin kanssa. Britannian Grand Prix’n toiseksi ajoi Valtteri Bottas ja kolmanneksi Kimi Räikkönen.
Yhteenveto > Kauden kulku > Unkarin Grand Prix

Formula 1 -kauden 2017 yhdestoista osakilpailu ajettiin 30. heinäkuuta Hungaroringin moottoriradalla Mogyoródissa Unkarissa. Kilpailuun paalupaikalta lähti Ferrarin Sebastian Vettel. Vettel ajoi myös kilpailun voittoon ennen talliaveriaan Kimi Räikköstä ja Mercedes -kuljettaja Valtteri Bottasta.
Yhteenveto > Kauden kulku > Belgian Grand Prix

Formula 1 -kauden 2017 12. osakilpailu ajettiin 27. elokuuta Circuit de Spa-Francorchamps’n moottoriradalla Belgiassa. Kilpailun aika-ajoissa Lewis Hamilton saavutti 68. paalupaikkansa, mikä sivusi Michael Schumacherin ennätystä paalupaikkojen määrässä. Belgian kilpailun voittoon ajoi Lewis Hamilton ennen Sebastian Vetteliä ja Daniel Ricciardoa.
Yhteenveto > Kauden kulku > Italian Grand Prix

Formula 1 -kauden 2017 13. osakilpailu ajettiin 3. syyskuuta Monzan moottoriradalla Italiassa. Lewis Hamilton rikkoi kilpailun aika-ajoissa Michael Schumacherin paalupaikkaennätyksen ajamalla uransa 69. kerran paalupaikalle. Kilpailussa rikottiin myös Italian Grand Prix’n yleisöennätys.
Kilpailun voittoon ajoi Mercedeksen Lewis Hamilton ennen tallikaveriaan Valtteri Bottasta ja Ferrarin Sebastian Vetteliä.
Yhteenveto > Kauden kulku > Singaporen Grand Prix

Formula 1 -kauden 2017 14. osakilpailu ajettiin 17. syyskuuta Singaporen katuradalla. Paalupaikalle ajoi Ferrarin Sebastian Vettel. Kilpailun voittoon ajoi Mercedeksen Lewis Hamilton. Kilpailun ensimmäisessä mutkassa Ferrarin Sebastian Vettel ja Kimi Räikkönen ja Red Bullin Max Verstappen kolaroivat keskenään ja joutuivat keskeyttämään.
Yhteenveto > Kauden kulku > Malesian Grand Prix

Formula 1 -kauden 2017 15. osakilpailu ajettiin 1. lokakuuta Sepangin moottoriradalla. Paalupaikalle ajoi Mercedeksen Lewis Hamilton niukasti ennen Ferrarin Kimi Räikköstä. Ferrarin Sebastian Vettel ei saanut aika-ajoissa yhtään aikaa ajettua tekniikkamurheiden takia. Kilpailun voitti Red Bullin Max Verstappen ja Lewis Hamilton oli toinen. Kimi Räikkönen ei päässyt starttaamaan kilpailuun lainkaan teknisen vian vuoksi. Joukon hänniltä startannut Sebastian Vettel nousi lopputuloksissa neljänneksi.
Yhteenveto > Kauden kulku > Japanin Grand Prix

Formula 1 -kauden 2017 16. osakilpailu ajettiin 8. lokakuuta Suzukan moottoriradalla. Paalupaikalle ajoi Mercedeksen Lewis Hamilton ennen tallitoveriaan Valtteri Bottasta. Kilpailun voitti Lewis Hamilton, palkintopallin täydensivät Red Bullin Max Verstappen ja Daniel Ricciardo.
Yhteenveto > Kauden kulku > Yhdysvaltain Grand Prix

Formula 1 -kauden 2017 17. osakilpailu ajettiin 22. lokakuuta Circuit of the Americasin moottoriradalla Austinissa. Paalupaikalle ajoi Mercedeksen Lewis Hamilton ennen taistelukumppaniaan Sebastian Vetteliä. Kilpailun voitti Lewis Hamilton ennen Ferrarin Vetteliä ja Räikköstä. Red Bullin Max Verstappen onnistui ohittaa Kimi Räikkönen ja nousta kolmanneksi osakilpailun viimeisissä mutkissa mutta sai kilpailun jo päätyttyä viiden sekunnin aikarangaistuksen tuomaristolta oikaisemisesta, mikä tiputti Verstappenin takaisin neljänneksi.
Yhteenveto > Kauden kulku > Meksikon Grand Prix

Formula 1 -kauden 2017 18. osakilpailu ajettiin 29. lokakuuta Autódromo Hermanos Rodríguezin moottoriradalla. Paalupaikalle ajoi Ferrarin Sebastian Vettel. Kilpailun voitti Red Bullin Max Verstappen ennen suomalaiskuljettajia Bottasta ja Räikköstä. Avauskierroksella Vettel ja Lewis Hamilton osuivat dramaattisesti toisiinsa jonka seurauksena Vettelin etusiipi ja Hamiltonin puhjennut takarengas jouduttiin vaihtamaan varikolla ensimmäisen kierroksen jälkeen. Vettel onnistui nousemaan aina neljännelle sijalle saakka ennen kilpailun päättymistä. Hamilton jäi yhdeksänneksi, mutta se riitti hänelle varmistamaan hänen uran neljännen kuljettajien maailmanmestaruuden.
Yhteenveto > Kauden kulku > Brasilian Grand Prix

Formula 1 -kauden 2017 19. osakilpailu ajettiin 12. marraskuuta Interlagosin moottoriradalla. Paalupaikalle ajoi Mercedeksen Valtteri Bottas. Itse kilpailun voitti Ferrarin Sebastian Vettel ennen Bottasta ja kolmanneksi ajanutta Kimi Räikköstä. Varikolta kilpailuun lähtenyt tuore maailmanmestari Lewis Hamilton paahtoi kilpailun aikana kuin viitasusi ja nousi kilpailun loputtua neljännelle sijalle.
Yhteenveto > Kauden kulku > Abu Dhabin Grand Prix

Formula 1 -kauden 2017 20. ja samalla viimeinen osakilpailu ajettiin 26. marraskuuta Yas Marinan moottoriradalla. Paalupaikalle ajoi Mercedeksen Valtteri Bottas joka ajoin paalulta myös voittoon tehden samalla ”hattutempun” eli ottamalla kilpailun nopeimman kierroksen myös nimiinsä. Lewis Hamilton oli toinen ja Ferrari-kaksikko Vettel-Räikkönen miehitti seuraavat sijoitukset.
Tulokset > Vertailu tallikaveriin

Alla olevaan taulukkoon on listattu tallikavereiden erot aika-ajo sekä kilpailu sijoituksissa.
| Kuljettaja>  Mercedes |  Mercedes | Kuljettaja>  Mercedes |
| --- | --- | --- |
|  Lewis Hamilton | 13–7 |  Valtteri Bottas |
 Red Bull Racing-TAG Heuer
|  Daniel Ricciardo | 6–14 |  Max Verstappen |
 Ferrari
|  Sebastian Vettel | 15–5 |  Kimi Räikkönen |
 Force India-Mercedes
|  Sergio Pérez | 13–7 |  Esteban Ocon |
 Williams-Mercedes
|  Felipe Massa | 17–2 |  Lance Stroll |
|  Lance Stroll | 1–0 |  Paul di Resta |
 McLaren-Honda
|  Fernando Alonso | 16–3 |  Stoffel Vandoorne |
|  Jenson Button | 1–0 |  Stoffel Vandoorne |
 Toro Rosso
|  Daniil Kvjat | 6–8 |  Carlos Sainz |
|  Carlos Sainz | 2–0 |  Pierre Gasly |
|  Daniil Kvjat | 1–0 |  Brendon Hartley |
|  Brendon Hartley | 2–1 |  Pierre Gasly |
 Haas-Ferrari
|  Romain Grosjean | 12–8 |  Kevin Magnussen |
 Renault
|  Nico Hülkenberg | 16–0 |  Jolyon Palmer |
|  Nico Hülkenberg | 3–1 |  Carlos Sainz |
 Sauber-Ferrari
|  Marcus Ericsson | 2–0 |  Antonio Giovinazzi |
|  Marcus Ericsson | 7–11 |  Pascal Wehrlein |
Lähteet: 
| Kuljettaja>  Mercedes | ->  Mercedes | Kuljettaja>  Mercedes |
| --- | --- | --- |
|  Lewis Hamilton | 12–8 |  Valtteri Bottas |
 Red Bull Racing-TAG Heuer
|  Daniel Ricciardo | 9–11 |  Max Verstappen |
 Ferrari
|  Sebastian Vettel | 16–3 |  Kimi Räikkönen |
 Force India-Mercedes
|  Sergio Pérez | 12–8 |  Esteban Ocon |
 Williams-Mercedes
|  Felipe Massa | 13–6 |  Lance Stroll |
|  Lance Stroll | 1–0 |  Paul di Resta |
 McLaren-Honda
|  Fernando Alonso | 9–9 |  Stoffel Vandoorne |
|  Jenson Button | 0–0 |  Stoffel Vandoorne |
 Toro Rosso
|  Daniil Kvjat | 4–9 |  Carlos Sainz |
|  Carlos Sainz | 0–2 |  Pierre Gasly |
|  Daniil Kvjat | 1–0 |  Brendon Hartley |
|  Brendon Hartley | 1–2 |  Pierre Gasly |
 Haas-Ferrari
|  Romain Grosjean | 10–9 |  Kevin Magnussen |
 Renault
|  Nico Hülkenberg | 9–6 |  Jolyon Palmer |
|  Nico Hülkenberg | 2–1 |  Carlos Sainz |
 Sauber-Ferrari
|  Marcus Ericsson | 1–1 |  Antonio Giovinazzi |
|  Marcus Ericsson | 6–11 |  Pascal Wehrlein |
Lähteet:
Tulokset > DHL Fastest Pit Stop Award

Williams ajoi kauden aikana eniten nopeimpia varikkopysähdyksiä (8), mutta kaudella 2017 DHL laski varikkopysähdykset MM-pisteinä, jolloin uudella järjestelmällä DHL:n Nopein varikkopysähdys -palkinnon (engl. DHL Fastest Pit Stop Award) sai Mercedes 472 MM-pisteellä.
| Nro>  | Kilpailu | Kuljettaja | Talli | Nopein  varikkopysähdys | Raportti |
| --- | --- | --- | --- | --- | --- |
| 1 |  Australian Grand Prix |  Felipe Massa (1.) |  Williams (1.) | 2,34 s | Raportti |
| 2 |  Kiinan Grand Prix |  Felipe Massa (2.) |  Williams (2.) | 2,52 s | Raportti |
| 3 |  Bahrainin Grand Prix |  Felipe Massa (3.) |  Williams (3.) | 2,34 s | Raportti |
| 4 |  Venäjän Grand Prix |  Max Verstappen (1.) |  Red Bull Racing (1.) | 2,33 s | Raportti |
| 5 |  Espanjan Grand Prix |  Lewis Hamilton (1.) |  Mercedes (1.) | 2,39 s | Raportti |
| 6 |  Monacon Grand Prix |  Daniel Ricciardo (1.) |  Red Bull Racing (2.) | 2,60 s | Raportti |
| 7 |  Kanadan Grand Prix |  Lance Stroll (1.) |  Williams (4.) | 2,17 s | Raportti |
| 8 |  Azerbaidžanin Grand Prix |  Sebastian Vettel (1.) |  Ferrari (1.) | 2,62 s | Raportti |
| 9 |  Itävallan Grand Prix |  Lance Stroll (2.) |  Williams (5.) | 2,18 s | Raportti |
| 10 |  Britannian Grand Prix |  Felipe Massa (4.) |  Williams (6.) | 2,02 s | Raportti |
| 11 |  Unkarin Grand Prix |  Paul di Resta (1.) |  Williams (7.) | 2,29 s | Raportti |
| 12 |  Belgian Grand Prix |  Lewis Hamilton (2.) |  Mercedes (2.) | 2,35 s | Raportti |
| 13 |  Italian Grand Prix |  Valtteri Bottas (1.) |  Mercedes (3.) | 2,15 s | Raportti |
| 14 |  Singaporen Grand Prix |  Lewis Hamilton (3.) |  Mercedes (4.) | 2,14 s | Raportti |
| 15 |  Malesian Grand Prix |  Max Verstappen (2.) |  Red Bull Racing (3.) | 2,21 s | Raportti |
| 16 |  Japanin Grand Prix |  Max Verstappen (3.) |  Red Bull Racing (4.) | 2,29 s | Raportti |
| 17 |  Yhdysvaltain Grand Prix |  Valtteri Bottas (2.) |  Mercedes (5.) | 2,15 s | Raportti |
| 18 |  Meksikon Grand Prix |  Valtteri Bottas (3.) |  Mercedes (6.) | 2,19 s | Raportti |
| 19 |  Brasilian Grand Prix |  Lance Stroll (3.) |  Williams (8.) | 2,10 s | Raportti |
| 20 |  Abu Dhabin Grand Prix |  Max Verstappen (4.) |  Red Bull Racing (5.) | 2,15 s | Raportti |
Arviot kuljettajien palkoista

Kauden 2017 eniten ansaitseva kuljettaja on McLaren-Hondan Fernando Alonso. Hän ansaitsi kaudesta yli 40 miljoonaa dollaria. Valtteri Bottas sai kauteen 2017 lähtiessä suuren palkankorotuksen hänen siirtyessään Mercedekselle Williamsilta, jossa hän tienasi edelliskaudella 3,5 miljoonaa dollaria. Uudesta sopimuksesta Bottas tienasi yli 8,5 miljoonaa dollaria.
| Kuljettaja | Arvio palkasta |
| --- | --- |
 Fernando Alonso: 40 000 000 $
 Lewis Hamilton: 31 000 000 $
 Sebastian Vettel: 30 000 000 $
 Valtteri Bottas: 8 500 000 $
 Kimi Räikkönen: 7 000 000 $
 Daniel Ricciardo: 6 500 000 $
 Felipe Massa: 5 000 000 $
 Nico Hülkenberg: 3 000 000 $
 Max Verstappen: 3 000 000 $
 Sergio Pérez: 2 500 000 $
 Romain Grosjean: 1 500 000 $
 Kevin Magnussen: 1 000 000 $
 Jolyon Palmer: 1 000 000 $
 Daniil Kvjat: 750 000 $
 Carlos Sainz: 750 000 $
 Stoffel Vandoorne: 300 000 $
 Marcus Ericsson: 285 000 $
 Esteban Ocon: 185 000 $
 Pascal Wehrlein: 150 000 $
 Lance Stroll: Ei tiedossa
Lähde: 
Huom! Osa arvioista sisältää bonukset palkan lisäksi ja osa ei.
Televisiointi

Suomessa Formula 1 -lähetyksiä esittää kaudella 2017 maksutelevisiokanava C More Max.
Televisiointi > C More -studio

Selostaja:
Niki Juusela
Studioisäntä:
Tomi Tuominen
Asiantuntijat:
Ossi Oikarinen
Mika Salo
Toni Vilander
Tommi Pärmäkoski
Aaro Vainio
Erkki Mustakari
Marko Koiranen
Varikkotoimittaja:
Mervi Kallio
Peli

Formula 1 -sarjan virallinen peli 2017 FIA Formula One World Championship eli F1 2017 julkaistiin 25. elokuuta 2017 PlayStation 4-, Xbox One- ja Microsoft Windows -alustoille. Pelin kehitti Codemasters Birmingham.
Aiheesta muualla

Formula 1 -sarjan virallinen kotisivu (englanniksi)
Kuvia tai muita tiedostoja aiheesta Formula 1 -kausi 2017 Wikimedia Commonsissa
Osakilpailut Formula 1 -kaudella 2017
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Kiina |  Bahrain |  Venäjä |  Espanja |  Monaco |  Kanada |  Azerbaidžan |  Itävalta |  Britannia |
|  Unkari |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |
| n k Formula 1 -kaudet |
| --- | --- |
1950-luku:  1950  1951  1952  1953  1954  1955  1956  1957  1958  1959 
1960-luku:  1960  1961  1962  1963  1964  1965  1966  1967  1968  1969 
1970-luku:  1970  1971  1972  1973  1974  1975  1976  1977  1978  1979 
1980-luku:  1980  1981  1982  1983  1984  1985  1986  1987  1988  1989 
1990-luku:  1990  1991  1992  1993  1994  1995  1996  1997  1998  1999 
2000-luku:  2000  2001  2002  2003  2004  2005  2006  2007  2008  2009 
2010-luku:  2010  2011  2012  2013  2014  2015  2016  2017  2018  2019 
2020-luku:  2020  2021  2022  2023  2024  2025 
Maat joissa on tarkoitus järjestää osakilpailu kaudella 2017 on merkattu kartassa vihreällä ja kohdekaupunki mustalla pisteellä. Entisten osakilpailujen järjestäjämaat on merkattu tumman harmaalla ja kohdekaupungit valkoisella pisteellä.
Valtteri Bottas siirtyi Williamsilta Mercedekselle hallitsevan maailmanmestarin Nico Rosbergin tilalle tämän lopettaessa uransa. Kuvassa Bottas Williamsin väreissä kaudella 2016.
Manor-talli lopetti toimintansa kauden 2016 päätteeksi, sillä tallille ei löytynyt ostajaa toiminnan jatkumiseksi. Kuvassa Pascal Wehrlein kauden 2016 Malesian Grand Prix’issä.
Nico Rosberg lopetti uransa hallitsevana kuljettajien maailmanmestarina kauteen 2016.
Mercedes lähti kauteen hallitsevana valmistajienmestarina.
Pascal Wehrlein loukkasi selkänsä ennen talvitestejä järjestetyssä Race of Champions -kilpailussa ja joutui jäämään pois ensimmäisistä talvitesteistä. Kuvassa Wehrlein vuonna 2014.
Mercedes oli vahva talven testeissä niin kierrosajan kuin -lukumääränkin mukaan.
Feranando Alonso on kauden 2017 eniten ansaitseva kuljettaja yli 40 miljoonan dollarin tuloillaan. Kuvassa Alonso Malesian GP:ssä vuonna 2015.
Legrand

| Legrand |
| --- | --- |

ISIN:  FR0010307819
Perustettu:  1904
Perustaja:  Frédéric Legrand
Avainhenkilöt:  Benoît Coquart
Kotipaikka:  Ranska
Kotisivu:  www.legrand.fi
Infobox OKVirheellinen NIMI-arvo: 
Legrand on ranskalainen yritys joka on perustettu Ranskassa, Limogesissa.
Legrand toimii 90 maassa, ja sen tuotteita jaetaan lähes 180 maassa. Se tuottaa 85 prosenttia myynnistään kansainvälisesti. Konserni on laajentanut tuotevalikoimaansa kestävän kehityksen ja energiansäästöteknologioiden alalla ja kehittänyt uusia tuotteita sähköajoneuvojen lataukseen, valaistuksen ohjaukseen ja datakeskuksiin.
Vuonna 2011 yritys oli maailman suurin 20% osuudella mm. elektronisten kytkimien valmistuksessa.
Historia > Alkuperää

Yrityksen juuret ulottuvat vuoteen 1865, jolloin Ranskan Limousinin alueella, Limoges’n posliinitehdas perustettiin Lyonin reitin varrelle valmistamaan posliiniastioita.
Vuonna 1904 Frédéric Legrand otti yrityksen haltuunsa ja antoi sille oman nimensä.
Vuonna 1919 yritys solmi kumppanuuden limogesilaisen käsityöläisen, Jean Mondot’n, kanssa. Tämä oli perustanut pienen tehtaan Exideuiliin, jossa hän valmisti sähkökatkaisijoita käyttäen posliinia ja puksipuuta.
Tämän jälkeen valmistus monipuolistui vähitellen sähköteknisiin laitteisiin. Tuohon aikaan, ennen muovin käyttöönottoa, posliini oli paras saatavilla oleva eristysmateriaali.
Vuonna 1949, tehdaspalon jälkeen, päätettiin keskittyä yksinomaan sähköisiin asennustarvikkeisiin, kuten kytkimiin ja pistorasioihin. Yritys laajensi tuotevalikoimaansa nopeasti myös suojatuotteisiin (esim. sulakepitimet ja johdonsuojakatkaisijat), kaapelinhallintajärjestelmiin (esim. kaapelikanavat ja minikanavat) sekä turvavalaistusratkaisuihin.
Tämän jälkeen Legrand on tehnyt yli 100 kohdennettua yritysostoa ja kasvanut suureksi, monipuoliseksi sähköisten ja digitaalisten rakennusinfrastruktuurien sekä yhdistettyjen laitteiden valmistajaksi, jonka tuotevalikoimaan kuuluu yli 300 000 tuotetta.
Vuoteen 2021 mennessä Legrand oli läsnä 90 maassa ja sen tuotteita myytiin 180 maassa.
Käännös suomeksi
Kalervo Palsa

| Kalervo Palsa |
| --- | --- |
 Kalervo Palsan omakuva vuodelta 1968 (guassi paperille).
Henkilötiedot
Syntynyt: 12. maaliskuuta 1947 Kittilä, Suomi
Kuollut: 3. lokakuuta 1987 (40 vuotta) Kittilä, Suomi
Kansalaisuus:  Suomalainen
Taiteilija
Salanimi:  Porno-Kalle ja markiisi de Palsa
Ala:  Taidemaalari, taidegraafikko, kuvanveistäjä, sarjakuvapiirtäjä
Taidesuuntaus:  Fantastinen realismi
Kuuluisimpia töitä:  Vapautuminen (1978)  Arktinen hekkuma (1973–1978)  Kittilän yöelämää (1976)  Kullervo (1983)
Taiteen reunoilla
Suuntaukset
Art brut | Fantastinen realismi | Graffiti | ITE-taide | Kansantaide | Naivismi | Outsider-taide | Primitivismi | Visionaarinen taide
Tekijöitä Suomesta
Aleksanteri Ahola-Valo | Andreas Alariesto | Annukka Grönlund | Martti Innanen | Einari Junttila | Arto Ali-Eskola | Edvin Hevonkoski | Enni Id | Aleksandra Ionowa | Alice Kaira | Matias Keskinen | Nikolai Lehto | Jussi Löf | Kalervo Palsa | Matti Rutanen | Veijo Rönkkönen | Ilmari Salminen | Olli Seppänen | Kaarina Staudinger-Loppukaarre | Vihtori Storck | Ilkka Juhani Takalo-Eskola | Heikki Tuomela | Ensio Tuppurainen | Sigurd Wettenhovi-Aspa
Tekijöitä ulkomailta
William Blake | Aleksanteri Ahola-Valo | Banksy | Jean-Michel Basquiat | Hieronymus Bosch | Salvador Dalí | Jean Dubuffet  | Max Ernst | H. R. Giger | Alex Grey | Keith Haring | Edward Hicks | Frida Kahlo | Theodor Kittelsen | Mati Klarwein | Paul Kondas | Séraphine Louis | Gustave Moreau | Grandma Moses | Niko Pirosmani | Maria Primatšenko | Henri Rousseau
Huugo Kalervo ”Kalle” Palsa, sarjakuvien nimiölehdellä myös Porno-Kalle ja markiisi de Palsa (12. maaliskuuta 1947 Porvoon mökki, Kittilä – 3. lokakuuta 1987 Kittilä), oli suomalainen kuvataiteilija. Palsan taide on luokiteltu milloin surrealismiksi, naivismiksi tai primitivismiksi. Palsa itse määritteli taiteensa fantastiseksi realismiksi.
Pekka Lehdon ohjaama Palsasta kertova elokuva Kalervo Palsa ja kuriton käsi valmistui vuonna 2005, mutta sen ensiesitys oli vasta vuoden 2013 Sodankylän elokuvajuhlilla.
Elämä > Nuoruus

Kalervo Palsa syntyi ja asui suurimman osan elämästään Kittilän "Narikalla", joksi pitäjän kirkonkylän keskustaa kutsutaan. Nuoruudessa Palsan köyhässä kodissa yöpyi paljon laitapuolen kulkijoita ja hän tutustui jo varhain elämän raadollisiin puoliin. Murrosiässä Palsa luki klassista kirjallisuutta, filosofiaa ja taidekirjoja. Hän alkoi kirjoittaa päiväkirjaansa vuonna 1962 tapahtumia ja ajatuksiaan. Ne julkaistiin postuumina 367-sivuisena kirjana Kalervo Palsan päiväkirjat (1990).
Vuonna 1967 kuvien tekeminen alkoi tulla yhä tietoisemmaksi toiminnaksi kirjoittamisen ohella. Samoihin aikoihin syntyi Palsan taiteellinen kuvasto ja symboliikka, joka erilaisina muunnelmina seurasi häntä usean vuoden ajan. Hänen teoksiaan oli ensimmäisen kerran Lapin taiteen vuosinäyttelyssä Rovaniemellä vuonna 1967.
Hän kirjoitti sukunsa ensimmäisenä jäsenenä ylioppilaaksi vuonna 1970. Opiskeltuaan kuvataidetta Helsingissä eri vaiheissa 1969–1978 ja matkusteltuaan maailmalla hän palasi kuitenkin aina vaatimattomaan mökkiinsä Kittilään, jossa hän myös kuoli keuhkokuumeeseen vuonna 1987.
Elämä > Myöhemmät vaiheet

Ujon ja pohdiskelevan luonteen toinen puoli oli boheemi, alkoholismiin ja perversioihin tarttunut taiteilija. Maalaukset olivat hyvin radikaaleja, esimerkiksi vuonna 1973 Palsan teokset jouduttiin kätkemään kuvataideakatemiasta presidentin saapuessa. Kuolema on keskeinen teema monissa teoksissa, ja osa teoksista leimattiin aikanaan jopa pornografiaksi.
1970-luvun alussa keskellä synkintä talvea Palsa ilmoitti taiteilijaystävälleen Kyösti Kaukoselle haluavansa olla Euroopan synkin maalari.
Lempipuuhikseen "niin ikään runkkaamisen ja maalaamisen lisäksi" Palsa ilmoitti "kusemisen sillalta, mieluummin virtaavaan veteen, myötävirtaan", ja hänen mielestään "ei riitä, että maalaa kukkia, täytyy maalata hirttosilmukoitakin".
Vuoden 1986 New Yorkin matkaansa tuntemuksiaan kittiläläinen taiteilija kuvasi päiväkirjoissaan seuraavalla tavalla:
»Kofeiiniton kahvi, alkoholiton viina, pilluttomat naiset, mulkuttomat miehet. Sitä täällä on. Amerikassa.»